**ZAPISNIK SJEDNICE ŠKOLSKOG ODBORA**

 Zapisnik sa 21. sjednice Školskog odbora OŠ Vjekoslava Kaleba Tisno (dalje u tekstu: ŠO), održane 25. studenog 2019. godine s početkom u 12:00 sati u prostorijama OŠ Vjekoslava Kaleba.

 Sjednici je predsjedavala predsjednica ŠO Martina Fantov.

 Sjednici su nazočna četiri člana ŠO.

 Opravdano je nenazočna Višnja Štropin

Neopravdano je nenazočan: Andrija Berak.

 Od ostalih osoba sjednici je nazočna: Sanda Crvelin – ravnateljica.

Za zapisničara je postavljen Silvio Šoda.

Sjednici je nazočan potreban broj članova za pravovaljano odlučivanje.

 Predložen je i usvojen slijedeći:

 **DNEVNI RED:**

1. Usvajanje zapisnika sa 20. sjednice ŠO,
2. Rješavanje natječaja za učitelja fizike na neodređeno nepuno (12 sati tjedno) radno vrijeme,
3. Rješavanje natječaja za učitelja tehničke kulture na određeno nepuno (12 sati tjedno) radno vrijeme,
4. Rješavanje natječaja za voditelja računovodstva na određeno nepuno (20 sati tjedno) radno vrijeme,
5. Razno.

***Ad.1.*** Na zapisnik sa 20 sjednice ŠO nitko od nazočnih članova nije imao primjedbe te je isti jednoglasno usvojen

***Ad.2., 3. i 4.*** Tajnik je članovima ŠO pročitao Izvješće Povjerenstva za vrednovanje i procjenu kandidata za zasnivanje radnog odnosa, imenovano Odlukom ravnateljice od 6. studenog 2019. godine.

Na natječaj za *voditelja računovodstva* pristigle su dvije prijave koje su potpune i pravodobne i to:

* MARIJO BANOVAC, magistar ekonomije
* VILMA GRGUREV, ekonomist.

Isti su pozvani na testiranje (usmeno i pisano) te su nakon sastavljanja rang-liste oba kandidata predložena ravnateljici za zasnivanje radnog odnosa. Ravnateljica je zatražila prethodnu suglasnost za zasnivanje radnog odnosa sa Marijom Banovcem na određeno nepuno (20 sati tjedno) radno vrijeme do povratka djelatnice Angele Laća na rad. Kandidat bi trebao početi sa radom 26. studenog 2019. godine. Članovi ŠO su jednoglasno prihvatili prijedlog ravnateljice.

Na natječaj za *učitelja tehničke kulture* pristigla je samo jedna zamolba i to:

* PETRA PAJIĆ, diplomirani inženjer građevinarstva

S obzirom da kandidatkinja zadovoljava uvjete natječaja ravnateljica je 18. studenog 2019. godine donijela Odluku o provedbi testiranja samo jednog kandidata. Tom Odlukom je zaključeno da se testiranje neće provesti, te se kandidatkinja pisanim pozivom, od 18. studenog 2019. godine, poziva na razgovor kod ravnateljice. S obzirom da se kandidatkinja nije odazvala pozivu na razgovor smatra se da je ista odustala od prijave na natječaj, te se više ne smatra kandidatom. Slijedom tog ravnateljica donosi Odluku o nezasnivanju radnog odnosa na radno mjesto učitelja tehničke kulture. Članovi ŠO su se jednoglasno složili sa navedenom Odlukom ravnateljice.

Na natječaj za *učitelja fizike* pristigle su dvije prijave koje su pravodobne i potpune, i to:

* KREŠIMIR KLARIN, inženjer elektrotehnike
* PETRA PAJIĆ, diplomirani inženjer građevinarstva

Nijedan od prijavljenih kandidata ne zadovoljava uvjete natječaja, stoga Povjerenstvo, na prijedlog ravnateljice 18. studenog 2019. godine donosi Odluku o provedbi procjene nestručnih kandidata. Prema navedenoj Odluci testiranje se neće provesti za radno mjesto učitelja fizike. Ravnateljica ŠO predlaže kandidata Krešimira Klarina za zasnivanje radnog odnosa na određeno vrijeme, na rok od 5. mjeseci sukladno odredbama članka 107. točka 12. Zakona o odgoju i obrazovanju u osnovnoj i srednjoj školi. Kandidat bi trebao početi sa radom 26. studenog 2019. godine. Članovi ŠO su jednoglasno prihvatili prijedlog ravnateljice.

**ZAKLJUČAK**

1. **Zasniva se radni odnos sa Marijom Banovcem na radnom mjestu voditelja računovodstva na određeno nepuno (20 sati tjedno) radno vrijeme do povratka Angele Laća na rad. Radni odnos će biti zasnovan sa datumom 26. studenog 2019. godine,**
2. **Prihvaća se Odluka ravnateljice o nezasnivanu radnog odnosa na ranom mjestu učitelja tehničke kulture na određeno nepuno (12 sati tjedno) radno vrijeme,**
3. **Zasniva se radni odnos sa Krešimirom Klarinom na radnom mjesto učitelja fizike na određeno nepuno (12 sati tjedno) radno vrijeme. Radni odnos se zasniva od 26. studenog 2019. na rok od 5. mjeseci sukladno odredbama članka 107. točka 12. Zakona o odgoju i obrazovanju u osnovnoj i srednjoj školi.**

***Ad.5.*** Pod točkom *Razno* nije bilo rasprave.

Sjednica je završila u 13:15 sati.

Zapisničar: Predsjednica ŠO:

Silvio Šoda, struč.spec.publ.admin. Martina Fantov, mag.bibl

KLASA: 003-06/19-01/06

URBROJ: 2182/1-12/1-10-03-19-2

Tisno, 25. studenog 2019.